Ma yella d liḥala n weɣrib d tin i ṣaɛben meliḥ axaṭar mi i yehuǧer iruḥ anda nniḍen yeǧǧa-d tawacult-is d taddart anda illul, d wanda is-ɛedda temezi-is. Syen akkin yettaf-d imman-is waḥed-s di tmurt tayeḍ, akud yidles nniḍen d tudert yemegaraden, anda ilaq fell-as ad yexdem wa ad ixemmem ɣef temeṭṭut-is i d-yeǧǧa di tmurt d warraw-is, ihi, mi ad ixelleṣ ilaq fell-as ad iceyaɛ i twacult-is i d-yegran di taddart, imi d wagi id-iswi-nsen mi tɣarben si tmurt. «Acku, cɣel amezwaru n tugett n ifellaḥen, amek ad s-ččen tiwaculin-nsen»3.